Përmbajtjet ekstremiste, sfidë për kompanitë e mediave sociale
Në një seancë dëgjimore të martën në Kongres, përfaqësuesit e mediave sociale thanë se po bëjnë përpjekje të mëdha për të monitoruar përmbajtjet ekstremiste.
Videoja e transmetuar drejtpërdrejt në internet e sulmit në xhaminë e qytetit Christchurch të Zelandës së Re, muajin e kaluar, theksoi vështirësitë e vazhdueshme të kompanive të mediave sociale për të monitoruar përmbajtjet ekstremiste në platformat e tyre. Përfaqësuesit e kompanive Facebook dhe Google u thanë ligjvënësve amerikanë se ata vazhdojnë përpjekjet për të balancuar fjalën e lirë me monitorimin e materialeve të supremacistëve të bardhë. Korrespondentja e Zërit të Amerikës në Kongrers, Katherine Gypson sjell hollësitë. Sulme në një kishë...dhe një xhami, të frymëzuara nga ideologjia supremaciste e bardhë, e nxitur në mediat sociale. thotë ligjvënësi Jarrold Nadler. Që nga viti 2007, sulme të ekstremistëve të grupeve të djathta kanë ndodhur në mbarë vendin. Por ky është një problem global dhe transmetimi i drejtpërdrejt në internet i sulmit në Zelandën e Re përbën një sfidë të madhe. tha Neil Potts, Drejtor i Politikave Publike në kompaninë Facebook. Vendimi për të hequr videot e vrasjeve masive me armë është i qartë. Monitorimi i fjalës së lirë së më shumë se 2 miliardë njerëzve është shumë më kompleks. tha Alexandria Walden, këshilltare ligjore e kompanisë Google. Kompanitë e mediave sociale mbrohen me ligj nga përgjegjësia për përmbajtjet e postuara në platformat e tyre. thotë Matthew Feeney i Institutit Cato. Supremacia e bardhë nuk është lejuar kurrë në Facebook, por kohët e fundit kompania ka zgjeruar fushën e ndalimit, duke i ridrejtuar përdoruesit në një organizatë jofitimprurëse që i ndihmon njerëzit se si të braktisin grupet e urrejtjes. tha Neil Potts, Drejtor i Politikave Publike në kompaninë Facebook. Retorika e Presidentit Trump për emigrantët dhe reagimi i tij pas incidentit vdekjeprurës të vitit 2017 në Charlottesville inkurajojnë fjalimet e urrejtjes, thonë demokratët. Presidenti e mohon këtë, por rreziku i supremacisë së bardhë u pranua javën e kaluar edhe nga zyrtari më i lartë i zbatimit të ligjit në vend. tha Drejtori i FBI-së, Christopher Wray. Një problem kaq i menjëhershëm sa që numri i madh i komenteve me përmbajtje raciste në transmetimin e drejtpërdrejt të seancës dëgjimore në YouTube, çoi në mbylljen e seksionit të komenteve.